**I Am** on englantilaisen laulaja-lauluntekijä Leona Lewisin viides studioalbumi, joka julkaistiin 11. syyskuuta 2015. Albumi on ensimmäinen, jonka Lewis julkaisi Island Recordsin alla. Lewis päätti sopimuksensa aiemman levy-yhtiönsä, Syco Musicin kanssa, koska ei päässyt yksimielisyyteen viidennen albumin musiikillisesta tyylistä. Ennen kuin eroaminen Sycosta tuli julkisuuteen, Lewis oli jo solminut uuden levytyssopimuksen Islandin kanssa. Yhdysvalloissa Lewisilla on sopimus Def Jamin kanssa, joka julkaisee albumin Pohjois-Amerikassa myöhemmin tänä vuonna. Lewisin kolmatta studioalbumia, *Glassheartia*, ei julkaistu siellä.

Albumin ensimmäinen single "Fire Under My Feet" julkaistiin radiosoittoon toukokuussa 2015. Sen virallinen julkaisupäivä oli 6. kesäkuuta. Kappaleen on kirjoittanut Lewis yhdessä Toby Gadin kanssa, joka on myös tuottanut koko albumin.

Taustaa
-------

Kesäkuussa 2014 tiedotettiin Lewisin vaihtaneen levy-yhtiötä. Hän solmi levytyssopimuksen Universal Music Groupin omistaman Island Recordsin kanssa ja kertoi tiedotteessa: "Olen imarreltu, kun sain mahdollisuuden liittyä ehkä kaikista ikonisimpaan levy-yhtiöön upeiden vuosien jälkeen Sonylla. Minulle Island Records on aina ollut yhtiö, jossa artistit voivat todella kukoistaa, ja jossa heitä rohkaistaan ilmaisemaan itseään." "Hänen äänensä oli tarpeeksi hyvä syy solmia levytyssopimus", Islandin toimitusjohtaja Darcus Beese paljasti Music Weekille.

Myöhemmin samana vuonna Lewis kirjoitti avoimen kirjeen faneilleen, jossa hän valotti syitä vaihtaa levy-yhtiötä. "Minua pyydettiin tekemään albumi, joka ei olisi ollut minua itseäni. Olin toki kiitollinen edes mahdollisuudesta tehdä uusi levytys näinä vaikeina aikoina, mutta en voi tehdä musiikkia, joka ei tule suoraan sielustani. Vaikka se tuntui todella pelottavalta, päätin lähteä." Lewis kirjoittaa. Hän paljasti myös kirjeessään, että levy-yhtiö uhkaili häntä kuulleessaan päätöksestä. "Minua uhkailtiin, että jos lähtisin, tulisi esiin Sycon itse päättäneen sopimuksen. Se tuntui pahalta, mutta tällä kertaa mikään ei voinut estää minua lähtemästä."

Huhtikuussa 2015 tuli julkisuuteen, että Island Recordsin diilin lisäksi Lewis on tehnyt sopimuksen Yhdysvalloissa Def Jamin kanssa. Molemmilla yhtiöllä on Darcus Beesen mukaan kunnianhimoiset suunnitelmat albumia varten. Se on tarkoitus julkaista maailmanlaajuisesti vuoden 2015 aikana.

Nimi ja kuvitus
---------------

Albumin nimi ja kansikuva paljastettiin 16. huhtikuuta. Kannessa Lewis pitelee mustaa kangasta saaden sen näyttämään siiviltä. Artisti on itse kirjoittanut omalla käsialallaan nimensä ja albumin nimen, *I Am*. Musiikkisivusto Idolator kuvaili kansikuvaa dramaattiseksi: "Hän pitelee kankaanpalasta tavalla, joka muistuttaa perhosta levittämässä siipiään. Se on osuva metafora artistille, joka on antanut kaikkensa uutta tulemista varten."

Kappaleet
---------

Leona Lewis "Mercy for Animals" -tapahtumassa syksyllä 2014.
Suuri osa albumin kappaleista on saanut inspiraationsa Lewisin vaikeista ajoista vanhan levy-yhtiön leivissä. The Sun -lehti kirjoitti, että "Leona oli ajautumassa syvään masennuksen kierteeseen loppuaikoina Sycossa". Lehden lähteen mukaan osassa albumin lyyrikoista kuulostaa olevan puhe parisuhteen päättymisestä, mutta oikeasti ne kertovat Sycosta eroamisesta. Lewis oli kirjoittanut suurimman osan albumin kappaleista yhdessä Toby Gadin kanssa jo ennen levytyssopimuksen päättymistä, mutta tiesi, ettei Syco ikinä antaisi hänen julkaista niitä.

Mirrorin artikkelissa kerrotaan, että uudella levytyssopimuksella oli valtava vaikutus Lewisiin, ja ensimmäistä hän uskaltaa kertoa mitä ajattelee, musiikkinsa kautta. Lehden mukaan Simon Cowelilla ja Sycolla oli täysi valta hänen musiikistaan, kun taas Island antaa Lewillisen täyden vapauden toteuttaa itseään. Kappaleella "I Am" Lewis laulaa: "Hengitän ilman sinua, olen jotain ilman sinua, olen vapaa ilman sinua, olen vahvempi ilman sinua", viitaten Sycoon.

Markkinointi
------------

Lewis aloitti albumin kampanjan 14. huhtikuuta 2015, jolloin median edustajille järjestettiin pienimuotoinen kuuntelutilaisuus. Lewis esitti livebändin kanssa viisi uutta kappaletta albumilta. Toukokuussa Lewis kiersi radioasemia Isossa-Britanniassa esittelen uutta singleään, ja esitti sen livenä muun muassa BBC:n "The One Show",- "Sunday Night at the Palladium"- sekä "John Bishop Show""-tv-ohjelmissa.

Singlet
-------

Albumin ensimmäisenä singlenä julkaistiin "Fire Under My Feet". Kappale ei onnistunut pääsemään Britannian singlelistalla neljänkymmenen parhaan joukkoon suurista ennakko-odotuksista huolimatta, vaan jäi sijalle 51. Lewis itse kommentoi sijoitusta toteamalla, ettei ole kiinnostunut listasijoituksista, vaan haluaa vain jakaa jotain uutta faniensa kanssa.

Yhdysvalloissa albumin ensimmäinen single oli "Thunder". Lewis kuvaa kappaletta albumin "paljastavimmaksi". Se sisältää viittauksia entiseen levy-yhtiöön, Sycoon. "Thunder" julkaistaan radiosoittoon Yhdysvalloissa 27. heinäkuuta.

Ison-Britannian toisena singlenä oli albumin nimikkokappale, "I Am".

Kappalelista
------------

|  |
| --- |
| Nro | Nimi | Säv&san | Kesto |  |
| 1. | Thunder | Leona Lewis, Toby Gad | 3.43 |
| 2. | Fire Under My Feet | Lewis, Gad | 3.35 |
| 3. | You Knew Me When | Diana Warren | 4.02 |
| 4. | I Am | Lewis, Gad, Francis White |  |
| 5. | Ladders | Lewis, Kevin Anyaeji, Wayne Wilkins, Anne Preven | 3.26 |
| 6. | The Essence of Me | Lewis, Gad | 3.41 |
| 7. | I Got You | Lewis, Gad | 3.01 |
| 8. | Power | Lewis, Gad, Jim Eliot | 3.19 |
| 9. | Another Love Song | Lewis, Gad, TMS | 3.26 |
| 10. | Thank You | Lewis, Gad, Preven | 3.40 |
| 35.27 |  |

| Deluxe-version bonuskappaleet |
| --- |
| Nro | Nimi | Säv&san | Kesto |  |
| 11. | Thick Skin | Lewis, Gad | 2.58 |
| 12. | The Best and the Worst | Lewis, Gad, Shakid Khan | 3.24 |
| 13. | I Am (Acoustic) | Lewis, Gad, White | 3.26 |
| 14. | Thunder (Acoustic) | Lewis, Gad | 3.17 |
| 15. | Fire Under My Feet (United Studios Session) | Lewis, Gad | 3.43 |
| 52.15 |  |

| Japanin bonuskappale |
| --- |
| Nro | Nimi | Säv&san | Kesto |  |
| 16. | Fire Under My Feet" (Endor Remix) | Lewis, Gad | 3.33 |
| 52.15 |  |

Lähteet
-------

1. ↑  Ingham, Tim: Leona Lewis signs to Universal's Island Records *Musicweek*.  3.6.2014. Viitattu 17.4.2015. (englanniksi)
2. 1 2  Corner, Lewis: Leona Lewis signs to Def Jam in US and has an "ambitious" global plan *Digital Spy*.  17.4.2015. Viitattu 17.4.2015. (englanniksi)
3. 1 2  Love, Ryan: Leona Lewis discusses depression and Syco exit in open letter to fans *Digital Spy*.  6.9.2014. Viitattu 17.4.2015. (englanniksi)
4. ↑  Leona Lewis 'signs to Def Jam Recordings' *BBC*.  17.4.2015. Viitattu 17.4.2015. (englanniksi)
5. ↑  Barnes, Nick: Leona Lewis confirms album title, artwork & single release date! LOOK! *Unreality TV*.  16.4.2015. Viitattu 17.4.2015. (englanniksi)
6. ↑  Wass, Mike: Leona Lewis Signs To Def Jam, Unveils The Cover Of Fifth LP ‘I Am’ *Idolator*.  16.4.2015. Viitattu 17.4.2015. (englanniksi)
7. 1 2  Welsh, Daniel: Leona Lewis Sings About Simon Cowell And Leaving Syco Record Label On New Song, 'Fire'? *Huffington Post*.  14.4.2015. Viitattu 17.4.2015. (englanniksi)
8. ↑  West, Amy: Leona Lewis slams former boss Simon Cowell in first album since Syco exit *Internation Business Times*.  14.4.2015. Viitattu 17.4.2015. (englanniksi)
9. 1 2  WIlson, Jess: Leona Lewis hits out at Simon Cowell on her new album:  *I am free without you* *Mirror*.  14.4.2015. Viitattu 17.4.2015. (englanniksi)
10. ↑  We Love What We've Heard Of Leona Lewis's New Album So Far! *MTV*.  15.4.2015.  Arkistoitu 17.4.2015. Viitattu 17.4.2015. (englanniksi)
11. ↑  Leona Lewis Performs "Fire Under My Feet" in GX by Gwen Stefani Heels *Your Next Shoes*.  23.6.2015. Viitattu 15.7.2015. (englanniksi)
12. ↑  Sunday Night at the Palladium - Episode 5 *ITV*.  Arkistoitu 16.7.2015. Viitattu 15.7.2015. (englanniksi)
13. ↑  Scun, David: The John Bishop Show on BBC1 tonight with Lee Nelson, Leona Lewis, The Tiller Girls, Alex Edelman, Luisa Omielan & Marcel Lucont at the Hackney Empire in London *Scunthorpe Telegraph*.  27.6.2015.  Arkistoitu 16.7.2015. Viitattu 15.7.2015. (englanniksi)
14. ↑  Cragg, Michael: From X Factor to off the charts: why Leona Lewis can't crack the top 40 *The Guardian*.  15.6.2015. Viitattu 15.7.2015. (englanniksi)
15. ↑  McGeorge, Alistair: Leona Lewis single flops at number 51 in the UK Singles Chart as comeback stutters *The Mirror*.  15.6.2015. Viitattu 15.7.2015. (englanniksi)
16. 1 2  Corner, Lewis: Leona Lewis performs an acoustic rendition of new song 'Thunder' *Digital Spy*.  15.7.2015. Viitattu 15.7.2015. (englanniksi)
17. ↑  Corner, Lewis: Leona Lewis talks candidly about new album: 'I won't let my past define me' *Digital Spy*.  4.6.2015. Viitattu 15.7.2015. (englanniksi)
18. ↑  Future Releases *All Access*.  Arkistoitu 12.7.2015. Viitattu 15.7.2015. (englanniksi)

Leona Lewis

|  |  |
| --- | --- |
| Studioalbumit | 
* *Spirit*
* *Echo*
* *Glassheart*
* *Christmas, with Love*
* *I Am*

 |
| EP:t | 
* *Hurt: The EP*

 |
| Singlet | 
* "A Moment Like This"
* "Bleeding Love"
* "Better in Time"
* "Footprints in the Sand"
* "Forgive Me"
* "Run"
* "I Will Be"
* "Happy"
* "I Got You"
* "Collide"
* "Trouble"
* "Lovebird"
* "One More Sleep"
* "Fire Under My Feet"

 |
| Konserttitallenteet | 
* *The Labyrinth Tour Live from The O2*

 |
| Kiertueet | 
* *The Labyrinth*
* *Glassheart Tour*

 |
| Muuta | 
* Diskografia
* Kappaleet
* Syco Music
* Island Records
* Walking on Sunshine

 |